作者:劉克莊
標題:轉調二郎神・二郎神
內容:一筇兩屨，導從比、在京差省。更不草白麻，不批黃敕，稍覺心清力省。幸有善和書堪讀，何必然藜芸省。且閣起莊騷，專看老易，課程尤省。夢境。槐陰禁苑，藥翻綸省。紙裹裡，有青銅錢三百，送與酒家展省。吊李白墳，掛徐君劍，零落端平同省。僅留得、老子婆娑，怎不拂衣華省。